
ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 215 
Προσθήκη διάταξης στο άρθρο 7 του Καταστατικού του 
Κλάδου Ασφάλισης Ιδιοκτητών Ημερησίων Εφημερί¬ 
δων Αθηνών και Θεσσαλονίκης (Π.Δ. 442/1993, 
184Α). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 5 του άρθρου 24 του Ν. 
2079/1992 (142Α). 

2. Τις διατάξεις των άρθρων 23 και 27 του Ν. 1558/1985 
(137Α), του άρθρου 5 του ΠΔ. 437Μ985 (157Α), του άρ¬ 
θρου 15 του Π.Δ. 213/1992 (102Α) και του Π.Δ. 372/1995 
(20 ΙΑ). 

3. Τις διατάξεις του άρθρου 29Α του Ν. 1558/1985, 
που προστέθηκε με το άρθρο 27 του Ν. 2081/1992 
(154Α) και αντικαστάθηκε με το άρθρο 1 του Ν. 2469/ 
1997 (38Α). 

4. Την οικ. 1749/4.11.1998 (1171Β) απόφαση του 
Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στον Υ¬ 
φυπουργό Εργασίας και Κοινών Ασφαλίσεων Φοίβο 
Ιωαννίδη». 

5. Τη γνώμη του Διοικητικού Συμβουλίου του Ταμείου 
Συντάξεων Προσωπικού Εφημερίδων Αθηνών και Θεσσα¬ 
λονίκης, που διατυπώθηκε κατά την 1585/18.9.98 συνε¬ 
δρίασή του. 

6. Τη γνώμη του Συμβουλίου Κοινωνικής Ασφάλισης, 


που διατυπώθηκε κατά τις 46/14.12.1998 και 3/26.3.1999 
συνεδριάσεις του της ΚΘ' και ΚΓ περιόδου αντίστοιχα. 

7. Το γεγονός ότι από την εφαρμογή του Προεδρικού 
αυτού Διατάγματος, δεν προκαλείται επιβάρυνσης στον 
κρατικό προϋπολογισμό, αλλά στον προϋπολογισμό του 
κλάδου Ασφάλισης Ιδιοκτητών Ημερησίων Εφημερίδων 
Αθηνών και Θεσ/νίκης του Ταμείου Συντάξεων Προσω¬ 
πικού Εφημερίδων Αθηνών και Θεσσαλονίκης 
(Ν.Π.Δ.Δ.), το ύψος της οποίας ανέρχεται για το τρέχον 
έτος στο ποσό των 0,6 εκατ. δρχ. και για κάθε έτος της ε¬ 
πόμενης πενταετίας, σε σταθερές τιμές τρέχοντος έ¬ 
τους, εκτιμάται ότι θα ανέλθει στο ποσό των 1,3 εκατ. 
δρχ. 

Η δαπάνη για το τρέχον οικονομικό έτος θα καλυφθεί α¬ 
πό τις πιστώσεις των ΚΑΕ 0611-0618, 0636 και 0637 του 
κλάδου, οι οποίες ανέρχονται στο ποσό των 212.000.000 
δρχ. 

8. Την 282/1999 γνωμοδότηση του Συμβουλίου Επικρά¬ 
τειας, μετά από πρόταση του Υφυπουργού Εργασίας και 
Κοινωνικών Ασφαλίσεων, αποφασίζουμε: 

Άρθρο 1 

Στο άρθρο 7 του Π.Δ. 442/1993 (184Α) προστίθεται πε¬ 
ρίπτωση δ', που έχει ως εξής: 

«δ. Οι προσαυξήσεις λόγω συζύγου και τέκνων, που 
προβλέπονται από τις διατάξεις της παρ. 8 του άρθρου 
44 του Π.Δ. 284/1974 (101 Α), όπως ισχύει κάθε φορά, 
χορηγούνται και στους συνταξιούχους λόγω γήρατος, 
διακοπής έκδοσης της εφημερίδας και αναπηρίας». 

Άρθρο 2 

Η ισχύς του παρόντος διατάγματος, αρχίζει από την 
πρώτη του επόμενου μήνα εκείνου της δημοσίευσής του 
στην Εφημερίδα της Κυβερνήσεως. 

Στον Υφυπουργό Εργασίας και Κοινωνικών Ασφαλίσε¬ 
ων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 27 Αυγούστου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΦΟΙΒΟΣ ΙΩΑΝΝΙΔΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 216 
Οργανισμός Διάρθρωσης και Λειτουργίας Ναυτικού 
Απομαχικού Ταμείου (ΝΑΤ) 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20 του ν.2503/97 'Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις" (Α' 107). 

β) Του άρθρου 29 Ατού ν.1558/1985 (Α' 137) όπως προ¬ 
στέθηκε με το άρθρο 27 του ν .2081/92 (ΑΊ54) και τροπο¬ 
ποιήθηκε μετηνπαρ. 2 ατού άρθρου 1 του ν. 2469/97 (Α'38). 

γ) Της παρ. 8 του άρθρου 24 του ν. 1586/86 (Α'37) όπως 
το άρθρο αυτό αντικαταστάθηκε με το άρθρο 22 παρ. 5 
του ν. 1735/87 (ΑΊ95). 

δ) Της υπ’ αριθμ. 1107147/1239/006 Α/4-10-1996 κοινής 
απόφασης του Πρωθυπουργού και του Υπουργού Οικο¬ 
νομικών "Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών" (Β' 922). 

ε) Της υπ’ αριθ. 8211 /8-3-98 κοινής απόφασηςτου Πρω¬ 
θυπουργού και της Υπουργού Εσωτερικών, Δημόσιας Δι¬ 
οίκησης και Αποκέντρωσης "Ανάθεση αρμοδιοτήτων Υ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης στους Υφυπουργούς Λεωνίδα Τζανή και 
Γεώργιο Φλωρίδη" (Β' 198). 

2. Το γεγονός ότι από τις διατάξεις του παρόντος προ- 
καλείται ετήσιας δαπάνη σε βάρος του προϋπολογισμού 
του Ναυτικού Απομαχικού Ταμείου ύψους 5.400.000 δρχ. 
περίπου, η οποία θα αντιμετωπισθεί από τις κατ’ έτος εγ¬ 
γεγραμμένες πιστώσεις στον προϋπολογισμό του (ΚΑΕ 
0200 και 0238). 

3. Την αριθ. 295/15.7.1999 γνωμοδότηση του Συμβου¬ 
λίου της Επικράτειας μετά από πρόταση του Υπουργού Ε¬ 
μπορικής Ναυτιλίας και Υφυπουργών Εσωτερικών, Δημό¬ 
σιας Διοίκησης και Αποκέντρωσης και Οικονομικών, απο¬ 
φασίζουμε: 

ΤΜΗΜΑ Α' 

ΟΡΓΑΝΩΤΙΚΟ 
ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
ΑΡΘΡΟ 1 
ΣΚΟΠΟΣ 

Το Ναυτικό Απομαχικό Ταμείο (ΝΑΤ) σκοπό έχει την α¬ 
σφάλιση: 

α) των Ελλήνων ναυτικών έναντι κινδύνων ανικανότη¬ 
τας, ατυχήματος στην εργασία και γήρατος και 
β) των οικογενειών των ναυτικών σε περίπτωση θανά¬ 
του αυτών (άρθρο 2του ν.3170/55 & άρθρο 2 κ.ν. 792/78). 

ΚΕΦΑΛΑΙΟ Β' 

ΟΡΓΑΝΩΣΗ - ΑΡΜΟΔΙΟΤΗΤΕΣ 
ΑΡΘΡΟ 2 

ΒΑΣΙΚΗ ΔΙΑΡΘΡΩΣΗ 

1. Οι Υπηρεσίες του ΝΑΤ συγκροτούν Γ ενική Διεύθυνση 
η οποία διαρθρώνεται ως εξής: 
α) Διεύθυνση Πόρων 
β) Διεύθυνση Παροχών 


γ) Διεύθυνση Διοίκησης Προσωπικού 

δ) Διεύθυνση Οικονομικού 

ε) Διεύθυνση Τεχνικών Υπηρεσιών. 

στ) Διεύθυνση Πληροφορικής και Νέων Τεχνολογιών. 

2. Η Γενική Διεύθυνση έχει ως αποστολή τον συντονι¬ 
σμό των οργανικών μονάδων που ανήκουν σ' αυτήν για 
την προώθηση των θεμάτων προσωπικού, την υλοποίηση 
των προμηθειών, την κατάρτιση και εκτέλεση του προϋ¬ 
πολογισμού, την είσπραξη των τακτικών εισφορών και ε¬ 
σόδων, την αποστολή συντάξεων, επικουρικών και εφά¬ 
παξ παροχών στους ναυτικούς. 

3. Στον Πρόεδρο του Διοικητικού Συμβουλίου του ΝΑΤ 
υπάγονται: 

α) Η Διεύθυνση Επιθεώρησης και Ελέγχου. 

β) Το Τμήμα Γραμματείας Διοικητικού Συμβουλίου. 

γ) Τα Αυτοτελή Γ ραφεία : 

(1) Αναλογιστικών Μελετών, Στατιστικής και Παραγω¬ 
γικότητας 

(2) Ευρωπαϊκής Ένωσης και Διεθνών Σχέσεων 

(3) Νομικών Υποθέσεων 

(4) Εξυπηρέτησης του Πολίτη και Τύπου. 

ΑΡΘΡΟ 3 

ΔΙΕΥΘΥΝΣΗ ΠΟΡΩΝ 

1. Η Διεύθυνση Πόρων συγκροτείται από τα εξής Τμή¬ 
ματα: 

α) Εισφορών Ελληνικών Πλοίων σε Ξένο Νόμισμα, 
β) Εισφορών Ελληνικών Πλοίων σε Δραχμές 
γ) Εισφορών Συμβεβλημένων Πλοίων 
δ) Λοιπών Πόρων και Κεφαλαίου Ασφάλισης Επιβατών, 
ε) Ληξιπροθέσμων οφειλών. 

2. Οι αρμοδιότητες της Δ/νσης Πόρων κατανέμονται με¬ 
ταξύ των Τμημάτων της όπως πιο κάτω: 

α) Τμήμα Εισφορών Ελληνικών Πλοίων σε Ξένο Νόμι¬ 
σμα 

(1) 0 υπολογισμός, η βεβαίωση και η έκδοση εντολών 
είσπραξης των τακτικών εισφορών λοιπών κρατήσεων και 
κάθε άλλης εισφοράς ή τέλους ΝΑΤ -Ταμείων Προνοίας 
Εμπορικού Ναυτικού (ΤΠΕΝ) - Ειδικών Κεφαλαίων και Λο¬ 
γαριασμών από ναυτολόγια Ελληνικών πλοίων που έχουν 
μισθολόγιο σε συνάλλαγμα. 

(2) Η κωδικογράφηση όλων των στοιχείων των ναυτο¬ 
λογίων Ελληνικών πλοίων σε συνάλλαγμα. 

(3) Η παρακολούθηση των εγγυητικών επιστολών που 
έχουν κατατεθεί έναντι οφειλών από ναυτολόγια. 

(4) Η συστηματική παρακολούθηση των καθυστερου- 
μένων εισφορών πλοιοκτητών, η κίνηση διαδικασιών δίω¬ 
ξης εναντίον των καθώς και η βεβαίωση στα Δημόσια Τα¬ 
μεία των οφειλομένων ποσών. 

β) Τμήμα Εισφορών Ελληνικών Πλοίων σε Δραχμές 

(1) 0 υπολογισμός, η βεβαίωση και η έκδοση εντολών 
είσπραξης των τακτικών εισφορών, λοιπών κρατήσεων 
και κάθε άλλης εισφοράς ή τέλους υπέρ ΝΑΤ - ΤΠΕΝ -Ει¬ 
δικών Κεφαλαίων και Λογ/σμών, από ναυτολόγια Ελληνι¬ 
κών Πλοίων που έχουν μισθολόγιο σε δραχμές. 

(2) Η κωδικογράφηση όλων των στοιχείων των ναυτο¬ 
λογίων Ελληνικών Πλοίων σε δραχμές 

(3) Η παρακολούθηση των εγγυητικών επιστολών που έ¬ 
χουν κατατεθεί έναντι οφειλών από ναυτολόγια. 

(4) Η συστηματική παρακολούθηση των καθυστερου- 
μένων εισφορών πλοιοκτητών, η κίνηση διαδικασιών δίω- 

ξης εναντίον των καθώς και η βεβαίωση στα Δημόσια Τα¬ 
μεία των οφειλομένων ποσών, 
γ) Τμήμα Εισφορών Συμβεβλημένων Πλοίων 

(1) Η κατάρτιση, παρακολούθηση, ανανέωση και κα¬ 
ταγγελία των συμβάσεων ασφάλισης των Ελληνικών πλη¬ 
ρωμάτων των μετά του ΝΑΤ συμβεβλημένων πλοίων, για 
την ασφάλιση των Ελλήνων ναυτικών που υπηρετούν σ’ 
αυτά 

(2) Ο υπολογισμός, η βεβαίωση και η έκδοση εντολών 
είσπραξης των τακτικών εισφορών, λοιπών κρατήσεων 
και κάθε άλλης εισφοράς ή τέλους υπέρ ΝΑΤ - ΤΠΕΝ- Ει¬ 
δικών Κεφαλαίων και Λογ/σμών από καταστάσεις Συμβε¬ 
βλημένων με το ΝΑΤ πλοίων που έχουν μισθολόγια σε συ¬ 
νάλλαγμα ή δραχμές. 

(3) Η παρακολούθηση κατά τη νομοθεσία του ΝΑΤ , ό¬ 
που οι συμβάσεις δεν ορίζουν διαφορετικά, των οφειλών 
που εκκρεμούν και των ληξιπροθέσμων εγγυητικών επι¬ 
στολών που έχουν κατατεθεί έναντι οφειλών από κατα¬ 
στάσεις. 

(4) Η εφαρμογή του Ν.29/1975 "περί επιβολής ειδικής 
εισφοράς υπέρ ΝΑΤ" 

δ) Τμήμα Λοιπών Πόρων και Κεφαλαίου Ασφάλισης Επι¬ 
βατών 

(1) Η βεβαίωση και η έκδοση εντολών είσπραξης όλων 
των εσόδων από ειδικούς πόρους του ΝΑΤ-ΤΠΕΝ και Λοι¬ 
πών Κεφαλαίων Λογαριασμών που λειτουργούν στο ΝΑΤ 
και επιβάλλονται από την ισχύουσαγιατοΝΑΤ νομοθεσία 
ή άλλους νόμους καθώς και κάθε εισφοράς ή τέλους, ό¬ 
πως και ο έλεγχος των σχετικών δικαιολογητικών. 

(2) Ο υπολογισμός και η βεβαίωση των πράξεων εξαγο¬ 
ράς κάθε φύσης αναγνωριζομένης υπηρεσίας κατά τις ι- 
σχύουσες διατάξεις και η έκδοση εντολών είσπραξης των 
αντιστοίχων κατά νόμου ποσών. 

ε) Τμήμα Ληξιπρόθεσμων Οφειλών. 

(1) Η βεβαίωση στο Δημόσιο Ταμείο και η παρακολού¬ 
θηση των ληξιπροθέσμων οφειλών από ναυτολόγια, από 
χρεωστικά υπόλοιπα που προκύπτουν από φύλλα εκκα¬ 
θάρισης ,από ασφάλιστρα επιβατών και από τέλη μετα¬ 
φοράς οχημάτων, καθώς και η λήψη αναγκαστικών μέ¬ 
τρων εναντίον των οφειλετών. 

(2) Ο συντονισμός με το Γ ραφείο Νομικών Υποθέσεων 
και με τα αρμόδια Δημόσια Ταμεία για την παρακολούθη¬ 
ση των οφειλών που έχουν βεβαιωθεί σε αυτά, καθώς και 
την είσπραξή τους. 

ΑΡΘΡΟ 4 

ΔΙΕΥΘΥΝΣΗ ΠΑΡΟΧΩΝ 

1. Η Διεύθυνση Παροχών συγκροτείται από τα εξής 
Τ μήματα: 

α) Συντάξεων Γήρατος- Θανάτου 
β) Συντάξεων Ανικανότητας και Ατυχημάτων 
γ) Μητρώου και Μεταβολών Συνταξιούχων 
δ) Συντάξεων Κεφαλαίου Επικουρικής Ασφάλισης Ναυ¬ 
τικών 

ε) Εφάπαξ Παροχών ΝΑΤ και ΤΠΕΝ. 

2. Οι αρμοδιότητες της Δ/νσης Παροχών κατανέμονται 
μεταξύ των Τ ρημάτων της όπως πιο κάτω: 

α) Τμήμα Συντάξεων Γ ήρατος και Θανάτου 

(1) Η συγκέντρωση και μελέτη των αιτήσεων και δικαιο- 
λογητικών που απαιτούνται για την απονομή περιοδικής 


παροχής λόγω γήρατος ή θανάτου στους ασφαλισμέ¬ 
νους ή τα δικαιούμενα πρόσωπα. 

(2) Η χορήγηση συντάξεων με βάση τις αρχές της δια¬ 
δοχικής ασφάλισης και η παρακολούθηση κάθε θέματος 
που ανάγεται στην διαδοχική ασφάλιση. 

(3) Οι ενέργειες για την ολοκλήρωση, της κατά νόμο 
διαδικασίας προς εισήγηση στα αρμόδια όργανα για την 
έκδοση σχετικής απόφασης. 

(4) Ο χειρισμός των θεμάτων που αφορούν την εφαρ¬ 
μογή των συνταξιοδοτικών διατάξεων των σχετικών κανο¬ 
νισμών της Ευρωπαϊκής Ένωσης. 

β) Τμήμα Συντάξεων Ανικανότητας και Ατυχημάτων 

(1) Η συγκέντρωση και μελέτη των αιτήσεων - δικαιολο- 
γητικών που απαιτούνται για την απονομή περιοδικής πα¬ 
ροχής λόγω ανικανότητας ή ναυτικού ατυχήματος. 

(2) Κάθε ενέργεια που ανάγεται στην υγειονομική εξέ¬ 
ταση των αιτούντων παροχής, λόγω ανικανότητας ή ναυ¬ 
τικού ατυχήματος ασφαλ/νων ή δικαιουμένων προσώ¬ 
πων. 

(3) Η επιμέλεια της συμπλήρωσης των δικογραφιών και 
η μελέτη των στοιχείων για τον χαρακτηρισμό ή μη ως α¬ 
τυχημάτων ή ανικανότητας. 

(4) Κάθε ενέργεια της κατά νόμο διαδικασίας μετά 
προηγούμενη γνώμη του Γ ραφείου Νομικών Υποθέσεων 
προς εισήγηση στα αρμόδια όργανα για την έκδοση της 
σχετικής απόφασης. 

(5) Ο χειρισμός των θεμάτων που αφορούν την εφαρ¬ 
μογή των συνταξιοδοτικών διατάξεων των σχετικών κανο¬ 
νισμών της Ευρωπαϊκής Ένωσης (Ε.Ε.). 

γ) Τμήμα Μητρώου και Μεταβολών Συνταξιούχων 

(1) Η τήρηση και συνεχής ενημέρωση των γενικών μη¬ 
τρώων συνταξιούχων, των ατομικών φακέλλων του αρχεί¬ 
ου των συντάξεων που απονεμήθηκαν και των απορριπτι¬ 
κών αποφάσεων. 

(2) Η πληρωμή των μηνιαίων συντάξεων, επιδομάτων, 
δώρων και εξόδων κηδείας, η έκδοση των συνταξιοδοτι- 
κών εγγράφων και η επίδοσή τους στους συνταξιοδοτη- 
θέντες. 

(3) Η παρακολούθηση κάθε μεταβολής της κατάστασης 
των συνταξιούχων καθώς και η μεταβίβαση, αύξηση, μεί¬ 
ωση, ανακατανομή και διακοπή πληρωμής των περιοδι¬ 
κών παροχών. 

(4) Ο χειρισμός των θεμάτων που αφορούν την εφαρ¬ 
μογή των συνταξιοδοτικών διατάξεων των σχετικών κανο¬ 
νισμών της Ε.Ε. 

δ) Τμήμα Συντάξεων Κεφαλαίου Επικουρικής Ασφάλι¬ 
σης Ναυτικών 

(1) Η συγκέντρωση και μελέτη των αιτήσεων και δικαιο- 
λογητικών που απαιτούνται για την απονομή της επικου¬ 
ρικής σύνταξης στους ασφαλισμένους ή τα δικαιούμενα 
πρόσωπα, σύμφωνα με τις εκάστοτε ισχύουσες διατά¬ 
ξεις. 

(2) Ο υπολογισμός του ποσού της εξαγοράς για ανα¬ 
γνώριση της ναυτικής υπηρεσίας κατά τις ισχύουσες κάθε 
φορά διατάξεις καθώς και η έκδοση εντολών είσπραξης. 

(3) Οι ενέργειες για την ολοκλήρωση της κατά νόμο δια¬ 
δικασίας προς εισήγηση στα αρμόδια όργανα για την έ¬ 
γκριση της σχετικής απόφασης. 

ε) Τμήμα Εφάπαξ Παροχών Ναυτικού Απομαχικού Τα¬ 
μείου και Ταμείων Προνοίας Εμπορικού Ναυτικού 

(1) Η συγκέντρωση και μελέτη των αιτήσεων και δικαιο- 
λογητικών των δικαιουμένων απονομής εφάπαξ παροχής 

ή αποζημίωσης ασφαλισμένων ή δικαιούμενων προσώ¬ 
πων από το ΝΑΤτα ΤΠΕΝ. 

(2) Κάθε ενέργεια για την ολοκλήρωση της διαδικασίας 
που ορίζει ο νόμος για την έκδοση της σχετικής απόφα¬ 
σης απονομής και πληρωμής εφάπαξ παροχής ή αποζη¬ 
μίωσης. 

ΑΡΘΡΟ 5 

ΔΙΕΥΘΥΝΣΗ ΔΙΟΙΚΗΣΗΣ ΠΡΟΣΩΠΙΚΟΥ 

1. Η Διεύθυνση Διοίκησης Προσωπικού συγκροτείται α¬ 
πό τα εξής Τμήματα: 

α) Προσωπικού. 
β) Γραμματείας. 
γ) Αρχείου και Επιμελητείας. 

2. Οι αρμοδιότητες της Διεύθυνσης Διοίκησης Προσω¬ 
πικού κατανέμονται μεταξύ των Τμημάτων της όπως πιο 
κάτω: 

α) Τ μήμα Προσωπικού 

(1) 0 χειρισμός των θεμάτων που αφορούν την πρόσλη¬ 
ψη, εξέλιξη, λύση της υπαλληλικής σχέσης και γενικά την 
υπηρεσιακή κατάσταση του πάσης φύσεως προσωπικού 
του ΝΑΤ. 

(2) Η τήρηση ατομικών φακέλλων και ευρετηρίων του 
προσωπικού του ΝΑΤ. 

(3) Η χορήγηση βεβαιώσεων και πιστοποιητικών υπηρε¬ 
σιακής κατάστασης για το προσωπικό του ΝΑΤ. 

(4) Η βελτίωση των συνθηκών εργασίας του προσωπι¬ 
κού του ΝΑΤ. 

(5) Η εκπαίδευση του προσωπικού του ΝΑΤ. 
β) Τμήμα Γ ραμματείας 

(1) Η γραμματειακή εξυπηρέτηση του Υπηρεσιακού 
Συμβουλίου, του Γενικού Διευθυντού και των Επιτροπών 
που συγκροτούνται από το Διοικητικό Συμβούλιο. 

(2) Η διακίνηση της εισερχομένης και εξερχομένης α¬ 
πλής και εμπιστευτικής αλληλογραφίας. 

(3) Ο χειρισμός των τηλεπικοινωνιακών μέσων, καθώς 
και των μηχανημάτων αναπαραγωγής εγγράφων. 

γ) Τμήμα Αρχείου & Επιμελητείας 

(1) Η αρχειοθέτηση, ταξινόμηση και διακίνηση αρχεια¬ 
κού υλικού καθώς και η φύλαξη και η ασφάλεια αυτού. 

(2) Η επίβλεψη για τον καθαρισμό, ευπρεπισμό, φωτι¬ 
σμό, ύδρευση, κλιματισμό των κτιρίων του ΝΑΤ, καθώς 
και η κίνηση των υπηρεσιακών αυτοκινήτων. 

ΑΡΘΡΟ 6 

ΔΙΕΥΘΥΝΣΗ ΟΙΚΟΝΟΜΙΚΟΥ 

1. Η Διεύθυνση Οικονομικού συγκροτείται από τα εξής 
Τμήματα: 

α) Λογιστηρίου & Εκκαθάρισης Δαπανών 
β) Προμηθειών 

γ) Προϋπολογισμών , Διαχείρισης Συναλλάγματος και 
Χρηματικών Αποθεμάτων 
δ) Ταμείου. 

2. Οι αρμοδιότητες της Διεύθυνσης Οικονομικού κατα- 
νέμονται μεταξύ των Τμημάτων της όπως πιο κάτω: 

α) Τμήμα Λογιστηρίου & Εκκαθάρισης Δαπανών 
(1) Η κατάρτιση των ετησίων Απολογισμών και Ισολογι¬ 
σμών του ΝΑΤ, των ΤΠΕΝ, του Ταμείου Επικουρικής Α¬ 
σφάλισης Προσωπικού Ιδρυμάτων Εμπορικού Ναυτικού 
(ΤΕΑΠΙΕΝ) και των Ειδικών Κεφαλαίων και Λογαριασμών 
που λειτουργούν στο ΝΑΤ καθώς και η παρακολούθηση ε¬ 
κτέλεσής των. 


(2) Η λογιστική παρακολούθηση των συναλλαγών του 
ΝΑΤ, των ΤΠΕΝ, του ΤΕΑΠΙΕΝ και Ειδικών Κεφαλαίων και 
Λογ/σμών, η τήρηση του συγκεντρωτικού επισήμου Ημε¬ 
ρολογίου, του Γενικού Καθολικού δραχμών και ξένων νο¬ 
μισμάτων, των αναλυτικών λογαριασμών Καθολικού και 
γενικώς όλων των λογιστικών βιβλίων. 

(3) Η τήρηση και παρακολούθηση των μετά τρίτων αλ- 
ληλοχρέων λογαριασμών και η μέριμνα απόδοσης στο 
Δημόσιο και τους τρίτους των υπέρ αυτών κρατήσεων 
που δεν αποδίδονται από άλλη Υπηρεσία, η έκδοση των 
γραμματίων εισπράξεων και η εκτέλεση των εμβασμάτων 
εσωτερικού-εξωτερικού. 

(4) Οι λογιστικές εγγραφές εισφορών και κρατήσεων α¬ 
πό ναυτολόγια Ελληνικών πλοίων σε συνάλλαγμα και 
δραχμές ως και συμβεβλημένων πλοίων, των ειδικών πό¬ 
ρων, των πλωτών μέσων, των ληξαρίων καθώς και οι λογι¬ 
στικές εγγραφές προσόδων έκτης περιουσίας του Ταμεί¬ 
ου και οι λογιστικές εγγραφές που αφορούν τη βεβαίωση 
εκκαθάριση και τις κρατήσεις των συντάξεων και των ε¬ 
φάπαξ παροχών του ΝΑΤ. 

(5) Η λογιστική παρακολούθηση της διαχείρισης των 
διατιμημένων εντύπων και ενσήμων διατιμημένων εντύ¬ 
πων ΝΑΤ ( ΕΔΕΝ), από την αποθήκη και τους υπολόγους 
του ΝΑΤ. 

(6) Ο έλεγχος των δικαιολογητικών των εισπράξεων των 
υπολόγων Εσωτερικού - Εξωτερικού από διατιμημένα έ¬ 
ντυπα, ναυτολόγιο και ΕΔΕΝ. 

(7) Η σύνταξη καταστάσεων και φύλλων υπολογισμού 
δαπάνης για την πληρωμή κάθε διοικητικής δαπάνης κα¬ 
θώς και των δαπανών κάθε φύσης προμηθειών. 

(8) Η διαδικασία της εξόφλησης των χορηγούμενων δα¬ 
νείων στους υπαλλήλους. 

(9) Η εκπλήρωση των φορολογικών υποχρεώσεων του 
Ταμείου, οι αποδόσεις στο Δημόσιο Ταμείο των παρα- 
κρατούμενων φόρων και τελών και η απόδοση στο ΙΚΑ, 
ΤΕΑΠΙΕΝ και λοιπούς ασφαλιστικούς οργανισμούς των ο- 
φειλομένων εισφορών και κρατήσεων από τις πάσης φύ¬ 
σεως καταβαλλόμενες αποδοχές. 

(10) Ο χειρισμός όλων των θεμάτων που αφορούν απο¬ 
δοχές του πάσης φύσεως προσωπικού του ΝΑΤ την απα¬ 
σχόληση του κατά το υποχρεωτικό ωράριο και πέραν αυ¬ 
τού, τις αποδοχές τις αποζημιώσεις υπερωριακής και 
πρόσθετης απασχόλησης, τις διαδικασίες έγκρισης και 
τα έξοδα κίνησης για τις μετακινήσεις εντός και εκτός έ¬ 
δρας του προσωπικού του ΝΑΤ. 

β) Τμήμα Προμηθειών 

(1) Η κατάρτιση των ετησίων προγραμμάτων προμήθει¬ 
ας και εφοδιασμού όλων των μονάδων με εξοπλισμό και 
υλικό με βάση τις σταθμίσεις αναγκών που γίνονται από 
τις αρμόδιες υπηρεσίες. 

(2) Η παρακολούθηση της εκτέλεσης των ανωτέρω 
προγραμμάτων. 

(3) Η παρακολούθηση της αγοράς και τεχνολογίας στον 
τομέα του υλικού που χρησιμοποιείται από τις υπηρεσίες 
του ΝΑΤ. 

(4) Η κατάρτιση τεχνικών προδιαγραφών από εμπειρο¬ 
γνώμονες καθώς και η κατάρτιση καταλόγου προμηθευ¬ 
τών κατά είδος. 

(5) Η παραλαβή, αποθήκευση, φύλαξη και εφοδιασμό 
των μονάδων με το αναγκαίο υλικό. 

(6) Η συμπλήρωση του υλικού ανάλογα με τους ισχύο- 
ντες κανόνες διαχείρισης αποθεμάτων. 

(7) Η εκποίηση ή καταστροφή του χαρακτηριζόμενου 
ως άχρηστου υλικού. 

(8) Η παραλαβή , φύλαξη και διαχείριση των διατιμημέ- 
νων εντύπων και. ενσήμων διατιμημένων εντύπων του 
ΝΑΤ- ΕΔΕΝ. 

(9) Ο εφοδιασμός με διατιμημένα έντυπα και ένσημα 
διατιμημένων εντύπων των Λιμενικών Αρχών Εσωτερικού 
και Εξωτερικού. 

(10) Η αρχειοθέτηση και βιβλιοδέτηση όλων των ετή¬ 
σιων παραστατικών του ΝΑΤ. 

(11) 1-1 παραλαβή, φύλαξη και διακίνηση των διαφόρων 
υλικών. 

(12) Η διενέργεια της ετήσιας φυσικής απογραφής των 
ενσώματων περιουσιακών στοιχείων που ανήκουν ή δια¬ 
χειρίζεται το ΝΑΤ, καθώς και η λογιστική παρακολούθησή 
τους κατά ποσότητα και αξία. (Βιβλίο Αποθήκης και Μη¬ 
τρώο Παγίων). 

γ) Τμήμα Προϋπολογισμών, Διαχείρισης Συναλλάγμα¬ 
τος και Χρηματικών Αποθεμάτων 

(1) Η κατάρτιση των ετησίων Προϋπολογισμών ΝΑΤ, 
ΤΠΕΝ, ΤΕΑΠΙΕΝ και των Ειδικών Κεφαλαίων και Λογαρια¬ 
σμών που λειτουργούν στο ΝΑΤ καθώς και η παρακολού¬ 
θηση εκτέλεσής τους. 

(2) Η τοποθέτηση των κεφαλαίων του ΝΑΤ σε έντοκες 
καταθέσεις στις Τράπεζες Εσωτερικού ή Εξωτερικού κα¬ 
θώς και για κάθε άλλη νόμιμη επένδυση. 

(3) Η εισήγηση για την καλύτερη αξιοποίηση των χρη¬ 
ματικών διαθεσίμων και λοιπών 

περιουσιακών στοιχείων του ΝΑΤ. 

(4) Η έρευνα αγοράς για την αποδοτικότερη τοποθέτη¬ 
ση των συναλλαγματικών και δραχμικών διαθεσίμων του 
ΝΑΤ. 

(5) Η παρακολούθηση και η συμφωνία των τραπεζικών 
λογαριασμών και ο προσδιορισμός του ελάχιστου υπο¬ 
λοίπου του Λογαριασμού Ταμειακής διαχείρισης 

(6) Η έρευνα όρων και προϋποθέσεων δανειοδότησης 
από πιστωτικούς οργανισμούς καθώς και η παρακολού¬ 
θηση των τυχόν συναφθέντων δανείων. 

δ) Τμήμα Ταμείου 

(1) Η διενέργεια των εισπράξεων και πληρωμών του 
ΝΑΤ, ΤΠΕΝ, ΤΕΑΠΙΕΝ και Ειδικών Κεφαλαίων και Λογα¬ 
ριασμών. 

(2) Η διενέργεια χρηματαποστολών προς τους υπολό¬ 
γους του ΝΑΤ και η αποστολή εμβασμάτων μέσω Τραπε¬ 
ζών ή Ταχυδρομείου. 

(3) Η καταβολή οφειλομένων ποσών στο Δημόσιο ή Τρί¬ 
τους και η είσπραξη και κατάθεση στις Τράπεζες. 

(4) Η διαφύλαξη των τίτλων των κατατεθειμένων στις 
Τράπεζες χρεωγράφωντου ΝΑΤ, ΤΠΕΝ, ΤΕΑΠΙΕΝ και Ει¬ 
δικών Κεφαλαίων και Λογαριασμών καθώς και των Γραμ- 
ματίων και ενταλμάτων είσπραξης. 

ΑΡΘΡΟ 7 

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

1. Η Διεύθυνση Τεχνικών Υπηρεσιών συγκροτείται από 
τα εξής Τμήματα: 

α) Κατασκευών - Συντηρήσεως Ακινήτων 

β) Εκμετάλλευσης Ακινήτων. 

2. Οι αρμοδιότητες της Διεύθυνσης Τεχνικών Υπηρε¬ 
σιών κατανέμονται μεταξύ των Τμημάτων της όπως πιο 
κάτω: 

α) Τμήμα Κατασκευών - Συντηρήσεως Ακινήτων 


(1) Η διενέργεια δημοπράτησης των έργων και η κατα- 
κύρωση των αποτελεσμάτων των δημοπρασιών. 

(2) Η σύνταξη σε συνεργασία με το Γραφείο Νομικών Υ¬ 
ποθέσεων των σχετικών συμβάσεων. 

(3) Η ανάθεση των επιβλέψεων νέων κτιριακών έργων 
σε ιδιωτικά τεχνικά γραφεία, σύμφωνα με την ισχύουσα 
νομοθεσία. 

(4) Η επίβλεψη μικροκατασκευών. 

(5) Η συντήρηση και οι επισκευές των ακινήτων του ΝΑΤ 
και των ΤΠΕΝ. 

(6) Η σύνταξη οικονομοτεχνικών μελετών και η μέριμνα 
για τη βελτίωση της απόδοσης της ακίνητης περιουσίας 
του ΝΑΤ και των ΤΠΕΝ, με νέες ανοικοδομήσεις, προσθή¬ 
κες, κατασκευές ή με αγορές νέων ακινήτων. 

(7) Η ανάθεση τεχνικών μελετών κτιριακών έργων σε ι¬ 
διωτικά τεχνικά γραφεία, σύμφωνα με την ισχύουσα νο¬ 
μοθεσία και ο έλεγχος για την έγκαιρη και σύμφωνα με 
τον προϋπολογισμό και τις προδιαγραφές σύνταξή τους. 

(8) Η έκδοση των οικοδομικών αδειών. 

(9) Η σύνταξη μικρομελετών. 

(10) Η τήρηση του κτηματολογίου, η ασφαλής φύλαξη 
των τίτλων ιδιοκτησίας των ακινήτων του ΝΑΤ και των 
ΤΠΕΝ καθώς και των μελετών και των σχεδίων. 

(11) Η εκτίμηση της αξίας της ακίνητης περιουσίας ΝΑΤ 
και των ΤΠΕΝ σύμφωνα με τις εκάστοτε ισχύουσες αντι¬ 
κειμενικές αξίες των ακινήτων. 

(12) Η τήρηση και η επεξεργασία των στατιστικών στοι¬ 
χείων που αφορούν τα αντικείμενα και τις δραστηριότη¬ 
τες της Διεύθυνσης. 

δ) Τμήμα Εκμετάλλευσης Ακινήτων 

(1) Η εκμίσθωση και μίσθωση των ακινήτων του ΝΑΤ και 
των ΤΠ ΕΝ, η κατάρτιση και ανανέωση των συμβολαίων εκ- 
μίσθωσης των ακινήτων, καθώς και η τήρηση φακέλλων 
μισθωτών και ληξαρίου μισθώσεων. 

(2) Η ασφάλιση της ακίνητης περιουσίας του ΝΑΤ και 
των ΤΠΕΝ και η εκπλήρωση των φορολογικών υποχρεώ¬ 
σεων. 

(3) Η κατανομή των κοινοχρήστων δαπανών και ακινή¬ 
των του ΝΑΤ και των ΤΠΕΝ καθώς και η πρόσληψη και α¬ 
σφάλιση του προσωπικού των. 

(4) Η βεβαίωση και εκκαθάριση πληρωμής δαπανών ή α¬ 
μοιβών που αφορούν γενικά τεχνικής φύσεως εργασίες 
των ακινήτων του ΝΑΤ και των ΤΠΕΝ. 

ΑΡΘΡΟ 8 

ΔΙΕΥΘΥΝΣΗ ΕΠΙΘΕΩΡΗΣΗΣ ΚΑΙ ΕΛΕΓΧΟΥ 

1. Η Διεύθυνση Επιθεώρησης και Ελέγχου συγκροτείται 
από τα εξής Τμήματα: 

α) Ελέγχου Διαδικασιών και Εύρυθμης λειτουργίας 

β) Ελέγχου Πόρων 

γ) Ελέγχου Παροχών 

2. Οι αρμοδιότητες της Διεύθυνσης Επιθεώρησης και Ε- 
λέγχο υ κατανέμονται μεταξύ των Τ μη μάτων της όπως πιο 
κάτω: 

α) Τμήμα Ελέγχου Διαδικασιών και Εύρυθμης λειτουρ¬ 
γίας 

(1) Η διενέργεια τακτικών και εκτάκτων επιθεωρήσεων 
και ελέγχων σε όλες τις Υπηρεσίες του ΝΑΤ για τις πάσης 
φύσεως εργασίες των Διευθύνσεων και των Γραφείων, ως 
προς την παραγωγική και αποτελεσματική λειτουργία 
τους, καθώς και την εφαρμογή των κείμενων διατάξεων 

και οδηγιών της Διοίκησης και υποβολή σχετικών εκθέσε¬ 
ων σ' αυτή. 

(2) Η διερεύνηση και ο εντοπισμός δυσλειτουργιών, 
γραφειοκρατικών δυσχερειών, ελλείψεων σε εξοπλισμό 
και μέσα, χωροταξικών προβλημάτων, συνθηκών εργα¬ 
σίας και η υποβολή προτάσεων για άμεσες λύσεις ή βελ¬ 
τιώσεις. 

(3) Ο έλεγχος της κάθε πληρωμής που πραγματοποιεί¬ 
ται από το Ταμείο του Ν ΑΤ Τ ΠΕΝ, ΤΕΑΠI ΕΝ, εκτός από συ¬ 
ντάξεις και εφάπαξ παροχές, ο έλεγχος των δαπανών υ¬ 
πηρεσιών ΥΕΝ εσωτερικού και εξωτερικού που αφορούν 
το ΝΑΤ, ο έλεγχος των υπέρ του Δημοσίου ή τρίτων επι- 
βαλλομένων κρατήσεων από φόρους και τέλη χαρτοσή¬ 
μου ή κάθε είδους δικαιωμάτων ή εκπτώσεων, η έκδοση 
των εντολών για τις κάθε είδους πληρωμές εκτός παρο¬ 
χών, ο έλεγχος των Ταμειακών Πληρωμών και εισπράξε¬ 
ων καθώς και η απόδοση εγγυητικών επιστολών, η τήρη¬ 
ση και ενημέρωση των μερίδων προς παρακολούθηση 
των πιστώσεων των οικείων προϋπολογισμών ΝΑΤ, 
ΤΠΕΝ, ΤΕΑΠΙΕΝ και Ειδικών Κεφαλαίων και Λογαρια¬ 
σμών. Η συνεργασία με τις ασκούσες τον προληπτικό έ¬ 
λεγχο υπηρεσίες του Ελεγκτικού Συνεδρίου. 

(4) Η σύνταξη εκθέσεων προς την Διοίκηση με παρατη¬ 
ρήσεις όσον αφορά την ορθή τήρηση όλων των λογιστι¬ 
κών και εξωλογιστικών λογαριασμών του Ταμείου, καθώς 
και προτάσεις για την διευκόλυνση των διαδικασιών εσω¬ 
τερικού ελέγχου. 

β) Τμήμα Ελέγχου Πόρων 

(1) 0 έλεγχος των εσόδων από τακτικές εισφορές και 
λοιπές κρατήσεις από ναυτολόγια Ελληνικών πλοίων και 
καταστάσεις συμβεβλημένων. 

(2) Ο έλεγχος όλωντων εσόδων από ειδικούς πόρους, η 
αναγνώριση ξένης υπηρεσίας και εξαγορών ναυτικής υ¬ 
πηρεσίας καθώς και ο έλεγχος των δικαιολογητικών ει¬ 
σπράξεων των υπολόγων Εσωτερικού που αφορούν το 
Κεφάλαιο Ασφάλισης Επιβατών (ΚΑΕ) και τα τέλη αυτοκι¬ 
νήτων. 

(3) Η διενέργεια επιθεώρησης και ελέγχου των υπολό¬ 
γων διαχειριστών των εσόδων και δαπανών που διαχειρί¬ 
ζεται το ΝΑΤ, καθώς και των πάσης φύσεως τρεχουσών 
εργασιών των Διευθύνσεων και Γραφείων. 

γ) Τμήμα Ελέγχου Παροχών 

(1) 0 έλεγχος της νομιμότητας και της πληρότητας των 
απονεμομένων πάσης φύσεως παροχών. 

(2) Ο έλεγχος των διαδικασιών και προϋποθέσεων των 
μεταβολών των συνταξιούχων. 

(3) Ο έλεγχος των οφειλών των συνταξιούχων υπέρ ΝΑΤ 
ή τρίτων καθώς και η βεβαίωση των οφειλών και των πά¬ 
σης φύσεως κρατήσεων. 

(4) Ο έλεγχος της νομιμότητας και της πληρότητας των 
πάσης φύσεως απονεμομένων παροχών από το Κεφά¬ 
λαιο Επικουρικής Ασφάλισης Ναυτικών (ΚΕΑΝ) και των ε¬ 
φάπαξ Παροχών από το ΝΑΤ και ΤΠΕΝ. 

(5) Ο έλεγχος των πάσης φύσεως εξαγορών για ανα¬ 
γνώριση υπηρεσίας προς παροχή σύνταξης από το ΚΕ¬ 
ΑΝ. 

ΑΡΘΡΟ 9 

ΔΙΕΥΘΥΝΣΗ ΠΛΗΡΟΦΟΡΙΚΗΣ ΚΑΙ ΝΕΩΝ 
ΤΕΧΝΟΛΟΓΙΩΝ 

1. Η Διεύθυνση Πληροφορικής και Νέων Τεχνολογιών 
συγκροτείται από τα εξής Τμήματα: 


α) Ανάπτυξης Μηχανογραφικών Εφαρμογών 
β) Λειτουργίας και Εκμετάλλευσης Εξοπλισμού 
γ) Υποστήριξης Συστημάτων 

2. Οι αρμοδιότητες της Διεύθυνσης Πληροφορικής και 
Νέων Τεχνολογιών κατανέμονται μεταξύ των Τμημάτων 
της όπως πιο κάτω: 

α) Τμήμα Ανάπτυξης Μηχανογραφικών Εφαρμογών 
Η πλήρης κάλυψη των μηχανογραφικών αναγκών του 
ΝΑΤ από πλευράς ανάλυσης, σχεδίασης, προγραμματι¬ 
σμού, τεκμηρίωσης, υλοποίησης των εφαρμογών και σύ¬ 
νταξης ειδικών τεχνικών μελετών και μελετών σκοπιμότη¬ 
τας. 

β)Τμήμα Λειτουργίας και Εκμετάλλευσης Εξοπλισμού 
Η καλή λειτουργία, εκμετάλλευση και συντήρηση του 
εξοπλισμού, η προετοιμασία δεδομένων, ο έλεγχος εισό¬ 
δου και εξόδου και η ασφάλεια του όλου συστήματος, 
γ) Τμήμα Υποστήριξης Συστημάτων 
Η παροχή υποστήριξης για την κάλυψη αναγκών σε ε- 
ξειδικευμένους τομείς της πληροφορικής, βάσεις πληρο¬ 
φοριών, επικοινωνίας, υλικό ΗΑΒϋννΑΗΕ- λογιστικό - 
50ΓΠΛ/ΑΒΕ- κλπ. 

ΑΡΘΡΟ 10 

Τμήμα Γραμματείας Διοικητικού Συμβουλίου 

Στην αρμοδιότητα του Τμήματος αυτού υπάγονται: 

(1) Η διεξαγωγή της αλληλογραφίας του Προέδρου, Α¬ 
ντιπροέδρου και η συγκέντρωση των αναγκαιούντων σ’ 
αυτούς στοιχείων 

(2) Η οργάνωση της επικοινωνίας του Προέδρου, Αντι¬ 
προέδρου με τις υπηρεσιακές μονάδες του ΝΑΤ, το προ¬ 
σωπικό και του Συλλόγου του, τους δημοσίους και ιδιωτι¬ 
κούς φορείς και το κοινό γενικά. 

(3) Η παρακολούθηση όλωντων θεμάτων που αφορούν 
την εξυπηρέτηση του Διοικητικού Συμβουλίου του ΝΑΤ. 

ΑΡΘΡΟ 11 

Γ ραφείο Αναλογιστικών Μελετών, Στατιστικής 
και Παραγωγικότητας 

Στην αρμοδιότητα του Γ ραφείου αυτού υπάγονται: 

(1) Η κατάρτιση αναλογιστικών και οικονομικών μελε¬ 
τών σχετιζομένων προς την οικονομική πορεία του ΝΑΤ 
και των ΤΠΕΝ. 

(2) Η κατάρτιση μελετών και προβλέψεων με την χρησι¬ 
μοποίηση των στατιστικών στοιχείων των Ταμείων. 

(3) Η συγκέντρωση και επεξεργασία των στατιστικών 
στοιχείων που αφορούν τις δραστηριότητες του ΝΑΤ και 
η σύνταξη εκθέσεων στατιστικών αποτελεσμάτων. 

(4) Η κατάρτιση βιομετρικών και ειδικών τεχνικών πινά¬ 
κων. 

(5) Η μελέτη, υπόδειξη και παρακολούθηση εφαρμογής 
μέτρων για την απλούστευση γραφειοκρατικών τύπων και 
διαδικασιών. 

(6) Η ανάπτυξη και εφαρμογή από τις κατά αντικείμενο 
αρμόδιες Υπηρεσίες συγχρόνων τεχνικών μεθόδων για 
την βελτίωση και αύξηση της παραγωγικότητος, η κατάρ¬ 
τιση κανονισμών και η υπόδειξη γενικωτέρων θεμάτων 
που χρήζουν οργάνωσης και αναδιοργάνωσης. 

ΑΡΘΡΟ 12 

Γ ραφείο Νομικών Υποθέσεων 

Στην αρμοδιότητα του Γ ραφείου αυτού υπάγονται: 

(1) Η επιμέλεια και διεξαγωγή όλων των δικαστικών 

υποθέσεων του ΝΑΤ και ΤΠΕΝ στο εσωτερικό και εξω¬ 
τερικό η παράσταση ενώπιον κάθε είδους Δικαστη¬ 
ρίων ή Επιτροπών ή Διοικητικών Αρχών και η εκπλήρω¬ 
ση όλων των δικαστικών ή εξωδίκων πράξεων και ε¬ 
νεργειών. 

(2) Η παροχή νομικών συμβουλών ή γνωμοδοτήσεων 
προς τις Υπηρεσίες του ΝΑΤ και ΤΠΕΝ και σε έγγραφα ε¬ 
ρωτήματα του Προέδρου και του Διοικητικού Συμβουλί¬ 
ου. 

(3) Ο έλεγχος και η θεώρηση κάθε σύμβασης που υπο¬ 
γράφεται από το ΝΑΤ καθώς και των κατατεθειμένων στην 
Υπηρεσία εγγυητικών επιστολών των Τραπεζών και λοι¬ 
πών Οργανισμών Εσωτερικού και Εξωτερικού. 

(4) Η παρακολούθηση της νομολογίας των Δικαστηρίων 
και της νομοθεσίας που αφορά το ΝΑΤ και η ενημέρωση 
όλων των υπηρεσιών του. 

(5) Η γνωμοδότηση για κάθε παροχή επί ατυχήματος ή 
ανικανότητας από το ΝΑΤ. 

ΑΡΘΡΟ 13 

Γραφείο Ευρωπαϊκής Ένωσης και Διεθνών σχέσεων 

Στην αρμοδιότητα του Γραφείου αυτού υπάγονται: 

(1) Η παρακολούθηση της Κοινοτικής Νομοθεσίας και 
οδηγιών για ασφαλιστικά θέματα και η ενημέρωση των α¬ 
ντιστοίχων υπηρεσιών. 

(2) Η εκπόνηση μελετών αξιοποίησης μορφωτικών, οι¬ 
κονομικών, οργανωτικών, τεχνικών και άλλων αναπτυξια¬ 
κών προγραμμάτων που χρηματοδοτούνται και υποστη¬ 
ρίζονται από αντίστοιχα προγράμματα Διεθνών Οργανι¬ 
σμών και Οργόινων των Ευρωπαϊκής Ένωσης, σε 
συνεργασία με άλλες υπηρεσίες του Δημοσίου Τομέα. 

(3) Η ενημέρωση και ο συντονισμός των ενεργειών των 
κατ’ αντικείμενο αρμοδίων Υπηρεσιών της Διοίκησης του 
ΝΑΤ για την εξασφάλιση των χρηματοδοτικών πόρων και 
των άλλων μέσων από τα αρμόδια όργανα των Διεθνών 
Οργανισμών και των Ευρωπαϊκών Κοινοτήτων, για την υ¬ 
λοποίηση των παραπάνω προγραμμάτων. 

(4) Η ενημέρωση και ο συντονισμός των κατ’ αντικείμε¬ 
νο αρμοδίων Υπηρεσιών της Διοίκησης του ΝΑΤ, για την 
επεξεργασία και την έγκαιρη τελική υποβολή των σχετι¬ 
κών προγραμμάτων στα αρμόδια χρηματοδοτικά και λοι¬ 
πά όργανα των Διεθνών Οργανισμών και των Ευρωπαϊκών 
Κοινοτήτων καθώς και η παρακολούθηση της εκτέλεσης 
των χρηματοδοτουμένων προγραμμάτων. 

ΑΡΘΡΟ 14 

Γ ραφείο Εξυπηρέτησης Πολίτη και Τύπου 

Στην αρμοδιότητα του Γραφείου αυτού υπάγονται: 

(1) 1-1 ενημέρωση των πολιτών για τα δικαιώματα και τις 
ενέργειες που απαιτούνται για την διεκπεραίωση των υ- 
ποθέσεών τους. 

(2) Ο εφοδιασμός των συναλλασσομένων με τα απαραί¬ 
τητα πληροφοριακά έντυπα, και αιτήσεις. 

(3) Η παροχή συμβουλών για την καλύτερη αντιμετώπι¬ 
ση των προβλημάτων και υποθέσεων των πολιτών. 

(4) Η κατεύθυνση των πολιτών στις αρμόδιες για τις υ¬ 
ποθέσεις υπηρεσίες. 

(5) Η διερεύνηση των παραπόνων των συναλλασσομέ¬ 
νων, αποδοχή υποδείξεων και προτάσεων για διοικητικές 
αλλαγές που συμβάλλουν στην βελτίωση της λειτουργίας 
των Υπηρεσιών σπς σχέσεις τους με τους πολίτες και υ¬ 
ποβολή σχετικών εισηγήσεων προς την Διοίκηση. 


(6) Η πληροφόρηση των ενδιαφερομένων για την πο¬ 
ρεία της υπόθεσής τους. 

(7) Η παρακολούθηση των Μέσων Μαζικής Επικοινω¬ 
νίας για τα θέματα που ενδιαφέρουν το ΝΑΤ την αρχειο¬ 
θέτηση των σχετικών πληροφοριών και την ενημέρωση 
της Διοίκησης και των αρμόδιων μονάδων. 

8) Η επιμέλεια των ανακοινώσεων του ΝΑΤ και η ανακοί¬ 
νωση στο τύπο και τα λοιπά μέσα ενημέρωσης των ανα¬ 
κοινώσιμων αποφάσεων και εγγράφων του ΝΑΤ. 

ΤΜΗΜΑ ΔΕΥΤΕΡΟ 

ΠΡΟΣΩΠΙΚΟ 
ΚΕΦΑΛΑΙΟ Α' 

ΑΡΟΡΟ 15 

ΜΟΝΙΜΟ ΠΡΟΣΩΠΙΚΟ 

Διάκριση κλάδων προσωπικού ΝΑΤ κατά κατηγορίες 
Οι θέσεις του μονίμου προσωπικού του Ναυτικού Απο¬ 
μαχικού Ταμείου κατατάσσονται σε κλάδους ως εξής: 

1. Κατηγορία Πανεπιστημιακής Εκπαίδευσης (ΠΕ) 
α)Κλάδος ΠΕ Διοικητικός - Οικονομικός 

β)Κλάδος ΠΕ Αναλογιστών 

γ)Κλάδος ΠΕ Μηχανικών 

δ)Κλάδος ΠΕ Μεταφραστών - Διερμηνέων 

ε)Κλάδος ΠΕ Πληροφορικής 

στ)Κλάδος ΠΕ Τηλεφωνητών (Προσωρινός). 

2. Κατηγορία Τεχνολογικής Εκπαίδευσης (ΤΕ) 
α)Κλάδος ΤΕ Διοικητικός - Λογιστικός 
β)Κλάδος ΤΕ Τεχνολογικών Εφαρμογών 

γ) Κλάδος ΤΕ Διοικητικός - Λογιστικός Λιμενικών Αρχών 
Εσωτερικού (Προσωρινός) 
δ) Κλάδος ΤΕ Πληροφορικής 

3. Κατηγορία Δευτεροβάθμιας Εκπαίδευσης (ΔΕ) 
α) Κλάδος ΔΕ Διοικητικός - Λογιστικός 

β) Κλάδος ΔΕ Προσωπικού Η/Υ 
γ) Κλάδος ΔΕ Δακτυλογράφων - Στενογράφων - Χειρι¬ 
στών ΤΕΛΕΞ 

δ) Κλάδος ΔΕ Τηλεφωνητών 

ε) Κλάδος ΔΕ Τεχνικός 

στ) Κλάδος ΔΕ Φυλάκων (Προσωρινός) 

4. Κατηγορία Υποχρεωτικής Εκπαίδευσης (ΥΕ) 
α) Κλάδος ΥΕ Επιμελητών 

β) Κλάδος ΥΕ Φυλάκων - Νυκτοφυλάκων (Προσωρινός) 
γ) Κλάδος ΥΕ Προσωπικού Καθαριότητας 
δ) Κλάδος ΥΕ Εργατών (Προσωρινός) 
ε) Κλάδος ΥΕ Χειριστών Κοπτικών Μηχανημάτων 

ΑΡΟΡΟ 16 

Κλάδος ΠΕ Διοικητικός - Οικονομικός 

1.0 κλάδος ΠΕ Διοικητικός - Οικονομικός περιλαμβάνει 
ογδόντα (80) οργανικές θέσεις. 

2. Για το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 3 του π.δ. 
194/88 (Α'84). 

ΑΡΟΡΟ 17 

Κλάδος ΠΕ Αναλογιστών 

1.0 κλάδος Π Ε Αναλογιστών περιλαμβάνει τρεις (3) ορ¬ 
γανικές θέσεις 

2. Για το διορισμό στον εισαγωγικό βαθμό απαιτούνται: 

α) Πτυχίο αναλογιστικής και ασφαλιστικής επιστήμης 
ΑΕΙ της ημεδαπής ή ισότιμο αντίστοιχης ειδικότητος της 
αλλοδαπής ή 

β) Πτυχίο μαθηματικού ή οικονομικού τμήματος ΑΕΙ 
της ημεδαπής ή ισότιμο αντίστοιχης ειδικότητας της αλ¬ 
λοδαπής και γνώση ή προϋπηρεσία τουλάχιστον ενός έ¬ 
τους σε θέματα ή καθήκοντα αναλογιστή σύμφωνα με τις 
διατάξεις του άρθρου 24 παραγρ. 4 του π.δ. 194/88 
(Α'84). 

ΑΡΘΡΟ 18 

Κλάδος ΠΕ Μηχανικών 

1.0 κλάδος ΠΕ Μηχανικών περιλαμβάνει έξι (6) οργανι¬ 
κές θέσεις. 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 2 του π.δ. 
194/88 (Α'84). 

ΑΡΘΡΟ 19 

Κλάδος ΠΕ Μεταφραστών-Διερμηνέων 

1.0 κλάδος ΠΕ Μεταφραστών-Διερμηνέων περιλαμβά¬ 
νει μία (1) οργανική θέση 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στα άρθρα 5 και 24 του 
π.δ. 194/88 (Α'84) και άρθρο 5 του π.δ. 172/92 (Α'81). 

ΑΡΘΡΟ 20 

Κλάδος ΠΕ Πληροφορικής 

1. Ο κλάδος ΠΕ Πληροφορικής περιλαμβάνει οκτώ (8) 
οργανικές θέσεις όλων των ειδικοτήτων επιστήμης των υ¬ 
πολογιστών και μηχανικών Η/Υ. 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 2 του π.δ. 
172/92 (Α'81). 

ΑΡΘΡΟ 21 

Κλάδος ΠΕ Τηλεφωνητών (Προσωρινός) 

Ο κλάδος ΠΕ τηλεφωνητών περιλαμβάνει μία (1) προ¬ 
σωποπαγή θέση. 

ΑΡΘΡΟ 22 

Κλάδος ΤΕ Διοικητικός -Λογιστικός 

1. Ο κλάδος ΤΕ Διοικητικός -Λογιστικός περιλαμβάνει 
δέκα τρεις (13) οργανικές θέσεις εκ των οποίων οι τρεις 
(3) είναι προσωρινές-προσωποπαγείς και ορίζονται για 
τις Λιμενικές Αρχές Εσωτερικού. 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 10 του π.δ. 
194/88 (Α'84). 

ΑΡΘΡΟ 23 

Κλάδος ΤΕ Τεχνολογικών Εφαρμογών 

1. Ο κλάδος ΤΕ Τεχνολογικών Εφαρμογών περιλαμβά¬ 
νει δύο (2) οργανικές θέσεις. 

2. Για το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στα άρθρα 9 και 12 του 
π.δ. 194/88 (Α'84). 


ΑΡΘΡΟ 24 

Κλάδος ΤΕ Πληροφορικής 

1. Ο κλάδος ΤΕ Πληροφορικής περιλαμβάνει τρεις (3) 
οργανικές θέσεις ειδικότητες: 

α) Πληροφορικής και β) Ηλεκτρονικών Υπολογιστικών 
Συστημάτων. 

2. Για το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 11 του π.δ. 
194/88(Α'84). 

ΑΡΘΡΟ 25 

Κλάδος ΔΕ Διοικητικός-Λογιστικός 

1.0 κλάδος ΔΕ Διοικητικός-Λογιστικός περιλαμβάνει ε¬ 
κατόν δέκα πέντε (115) οργανικές θέσεις εκ των οποίων 
δέκα (10) θέσεις ορίζονται για τις Λιμενικές Αρχές Εξωτε¬ 
ρικού και δέκα (10) για τις Λιμενικές αρχές Εσωτερικού. 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 18 παρ. 9 
του ν. 2503/97. Ειδικότερα για την πλήρωση των θέσεων 
του κλάδου ΔΕ Διοικητικού-Εξωτερικού προσόν διορι¬ 
σμού ορίζεται η άριστη γνώση της γλώσσας για την οποία 
προσλαμβάνεται και η γνώση Αγγλικής και Ελληνικής Δα¬ 
κτυλογραφίας σύμφωνα με τις διατάξεις της παρ. 5 του 
άρθρου 24 του π.δ. 194/88 όπως τροποποιήθηκε με το άρ¬ 
θρο 5 του π.δ. 172/92 και το άρθρο μόνο του π.δ. 368/92. 

3. Η κατανομή των θέσεων του κλάδου ΔΕ Διοικητικού- 
Λογιστικού Λιμενικών Αρχών Εσωτερικού ενεργείται με α¬ 
πόφαση του ΔΣ/ΝΑΤ που εγκρίνεται από τον Υπουργό ΕΝ 
υπό τον περιορισμό της μη διάθεσης πέραν του 1 /6 του α¬ 
ριθμού των θέσεων, για την κάλυψη των αναγκών των Λι¬ 
μενικών Αρχών της περιοχής του νομού Αττικής. Μετάθε¬ 
ση προσωπικού από επαρχιακές Λιμενικές Αρχές στις Κε¬ 
ντρικές Υπηρεσίες του ΝΑΤ ή τις Λιμενικές Αρχές 
περιοχής Αττικής και αντίστροφα δεν επιτρέπεται. 

Το παρά των Λιμενικών Αρχών Εσωτερικού Προσωπικό, 
τελεί υπό τον διοικητικό έλεγχο και την εποπτεία του 
Προϊσταμένου της Λιμενικής Αρχής στην οποία υπηρετεί 
[άρθρο3πργ. βτου ν. 458/76 (Α'280)]. 

Α Ρ Θ Ρ Ο 26 

Κλάδος ΔΕ Προσωπικού Η/Υ 

1.0 κλάδος ΔΕ Προσωπικού Η/Υ περιλαμβάνει τριάντα 
(30) οργανικές θέσεις Ειδικότητας: α) προγραμματιστών 
Η/Υ, β) αυτοματισμού Η/Υ, γ) χειριστών Η/Υ και δ) χειρι¬ 
στών διατρητικών μηχανών. 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 18 του π.δ. 
194/88 (Α'84). 

ΑΡΘΡΟ 27 

Κλάδος ΔΕ Δακτυλογράφων-Στενογράφων (χειριστών 
ΤΕΙ.ΕΧ) 

1. Ο κλάδος ΔΕ Δακτυλογράφων-Στενογράφων (χειρι¬ 
στών ΤΕΙ.ΕΧ) περιλαμβάνει έξι (6) οργανικές θέσεις. 

2. Για το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρ 16 του π.δ. 
194/88 (Α' 84) όπως τροποποιήθηκε με το άρθρο 3 του 
π.δ. 172/92 (Α'81). 

ΑΡΘΡΟ 28 

Κλάδος ΔΕ Τηλεφωνητών 

1. Ο κλάδος ΔΕ Τηλεφωνητών περιλαμβάνει μία (1) ορ¬ 
γανική θέση. 

2. Για το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 19 του π.δ. 
194/88 (Α'84). 

ΑΡΘΡΟ 29 
Κλάδος ΔΕ Τεχνικός 

1. Ο κλάδος ΔΕ Τεχνικός περιλαμβάνει δέκα τέσσερις 

(14) οργανικές θέσεις 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στα άρθρα 20 του π.δ. 
194/88 (Α'84), και 4 του π.δ. 172/92 (Α' 81) και στην ΔΙ- 
ΔΑΔ/12/3/10279/25-4-89 (Β'298) που κυρώθηκε με το άρ¬ 
θρο 78τουν. 1943/91 (Α'50). 

ΑΡΘΡΟ 30 

Κλάδος ΔΕ Φυλάκων-Νυκτοφυλάκων (προσωρινός) 

Ο κλάδος ΔΕ Φυλάκων-Νυκτοφυλάκων περιλαμβάνει 
μία (1) θέση προσωρινή - προσωποπαγή. 

ΑΡΘΡΟ 31 

Κλάδος ΥΕ Επιμελητών 

1. Ο κλάδος ΥΕ Επιμελητών περιλαμβάνει δέκα πέντε 

(15) οργανικές θέσεις. 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 22 του π.δ. 
194/88 (Α'84). 

ΑΡΘΡΟ 32 

Κλάδος ΥΕ Φυλάκων -Νυκτοφυλάκων 

1.0 κλάδος ΥΕ Φυλάκων-Νυκτοφυλάκων περιλαμβάνει 
έξι (6) οργανικές θέσεις. 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 22 του π.δ. 
194/88 (Α'84). 

ΑΡΘΡΟ 33 

Κλάδος ΥΕ Προσωπικού Καθαριότητας 

1.0 κλάδος ΥΕ Προσωπικού Καθαριότητας περιλαμβά¬ 
νει δέκα οκτώ (18) οργανικές θέσεις. 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 22 του π.δ. 
194/88 (Α'84). 

ΑΡΘΡΟ 34 

Κλάδος ΥΕ Εργατών (Προσωρινός) 

1. Ο κλάδος ΥΕ Εργατών περιλαμβάνει πέντε (5) οργα¬ 
νικές θέσεις. 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 22 του π.δ. 
194/88 (Α'84). 

ΑΡΘΡΟ 35 

Κλάδος ΥΕ Χειριστών Κοπτικών Μηχανημάτων 
1. Ο κλάδος ΥΕ Χειριστών Κοπτικών Μηχανημάτων πε¬ 
ριλαμβάνει δύο (2) οργανικές θέσεις. 


2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 22 του π.δ. 
194/88 (Α'84). 

ΚΕΦΑΛΑΙΟ Β' 

ΛΟΙΠΟ ΠΡΟΣΩΠΙΚΟ 
ΑΡΘΡΟ 36 

Δικηγόροι με έμμισθη εντολή 

1. Οι θέσεις των Δικηγόρων του ΝΑΤ είναι επτά (7). 

Στις θέσεις δικηγόρων του Ταμείου προσλαμβάνονται 
Δικηγόροι με άδεια δικηγορίας παρ’ Αρείω Πάγω, παρ’ Ε- 
φέταις ή Πρωτοδίκαις. 

Μία (1) από τις θέσεις αυτές κατέχεται από τον ήδη υ¬ 
πηρετούντο μόνιμο Δικηγόρο, που εξελίσσεται μέχρι την 
με οποιοδήποτε τρόπο αποχώρησή του από την Υπηρεσία 
σύμφωνα με τις διατάξεις του προ'ίσχύοντος καθεστώτος 
(Ν. 458/1976 άρθρο 3 παρ. Α’ εδ.ΙΙ). 

ΚΕΦΑΛΑΙΟ Γ 
ΑΡΘΡΟ 37 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

1. Της Γ ενικής Διεύθυνσης προΐσταται υπάλληλος Κλά¬ 
δου ΠΕ Διοικητικού Οικονομικού. 

2. Των Διευθύνσεων: α) Πόρων, β) Παροχών, γ) Διοίκη¬ 
σης Προσωπικού, δ) Οικονομικού, ε) Επιθεώρησης και Ε¬ 
λέγχου, προίστανται υπάλληλοι του Κλάδου ΠΕ Διοικητι¬ 
κού Οικονομικού. 

3. Της Διεύθυνσης Τεχνικών Υπηρεσιών προΐσταται υ¬ 
πάλληλος του Κλάδου ΠΕ Μηχανικών. 

4. Της Διεύθυνσης Πληροφορικής και Νέων Τεχνολο¬ 
γιών προΐσταται υπάλληλος του Κλάδου ΠΕ Πληροφορι¬ 
κής. 

5. Των Αυτοτελών Γ ραφείων: α) Αναλογιστικών Μελε¬ 
τών, Στατιστικής και Παραγωγικότητας προΐσταται υ¬ 
πάλληλος του Κλάδου ΠΕ Αναλογιστών ελλείψει δε αυ¬ 
τού υπάλλήλος Κλάδου ΠΕΔιοικητικού-Οικονομικού, β) 
Ευρωπαϊκής Ένωσης και Διεθνών Σχέσεων προΐσταται 
υπάλληλος του Κλάδου ΠΕ Μεταφραστών-Διερμηνέων 
ή του Κλάδου ΠΕ Διοικητικού-Οικονομικού, γ) Νομικών 
Υποθέσεων προΐσταται ένας από τους υπηρετούντες 
στο ΝΑΤ δικηγόρους, δ) Εξυπηρέτησης Πολίτου και Τύ¬ 
που 

Προΐσταται υπάλληλος του Κλάδου ΠΕ Διοικητικού-Οι- 
κονομικού. 

6. Των Τμημάτων των Διευθύνσεων: α) Πόρων, β) Παρο¬ 
χών, γ) Διοίκησης Προσωπικού, δ) Οικονομικού, ε) Επι¬ 
θεώρησης και Ελέγχου, προίστανται υπάλληλοι των Κλά¬ 
δων ΠΕ Διοικητικού-Οικονομικού ή ΤΕ Διοικητικού Λογι¬ 
στικού ή ΔΕ Διοικητικού Λογιστικού. 

7. Των Τμημάτων της Διεύθυνσης Τεχνικών Υπηρεσιών 
προίστανται: α) Του Τμήματος Κατασκευών-Συντήρησης 
Ακινήτων, υπάλληλος του Κλάδου ΠΕ Μηχανικών, β) Του 
Τμήματος Εκμετάλλευσης Ακινήτων, υπάλληλοι του Κλά¬ 
δου ΠΕ Διοικητικού-Οικονομικού ή ΤΕ Διοικητικού Λογι¬ 
στικού ή ΔΕ Διοικητικού Λογιστικού. 

8. Των Τμημάτων της Διεύθυνσης Πληροφορικής και 
Νέων Τεχνολογιών Προίστανται υπάλληλοι του Κλάδου 
ΠΕ Πληροφορικής ή ΤΕ Πληροφορικής ή ΔΕ Προσωπικού 
Η/Υ. 

9. Του Τμήματος Γραμματείας Διοικητικού Συμβουλίου 
προΐσταται υπάλληλος του Κλάδου ΠΕ Διοικητικού Οικο¬ 
νομικού ή ΔΕ Διοικητικού Λογιστικού. 

ΚΕΦΑΛΑΙΟ Δ’ 

ΑΡΘΡΟ 38 

Μεταβατικές Διατάξεις -Τελικές Διατάξεις 

1. Προσωρινές θέσεις μονίμων υπαλλήλων και υπαλ¬ 
λήλων συνδεομένων με σχέση εργασίας Ιδιωτικού δι¬ 
καίου που υφίστανται κατά την δημοσίευση του παρό¬ 
ντος καταργούνται, όταν κενωθούν μ’ οποιονδήποτε 
τρόπο. 

2. Ο Κλάδος ΠΕ Στατιστικής καταργείται και οι υπηρε- 
τούντες υπάλληλοι κατατάσσονται αυτοδίκαια στον Κλά¬ 
δο ΠΕ Διοικητικού - Οικονομικού. 

3. Καταργείται ο Κλάδος ΔΕ Μεταφραστών - Διερμηνέ¬ 
ων (προσωρινός). 

4. Καταργούνται οι Κλάδοι α) ΔΕ Διοικητικός-Λογιστι- 
κός β) ΔΕ Διοικητικός-Εξωτερικού γ) ΔΕ Διοικητικός - Λο¬ 
γιστικός Λιμενικών Αρχών Εσωτερικού και εντάσσονται 
σε ενιαίο κλάδο ΔΕ Διοικητικού -Λογιστικού όλοι οι υπη- 
ρετούντες σ’ αυτούς υπάλληλοι. 


ΑΡΘΡΟ 39 

Καταργούμενες Διατάξεις 

Κάθε γενική ή ειδική διάταξη, που ανη'κειται στις διατά¬ 
ξεις του παρόντος ή ρυθμίζει διαφορετικά θέματα που 
διέπονται από τον παρόντα Οργανισμό, καταργείται. 

Η ισχύς του παρόντος Διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας, αναθέτουμε την 
δημοσίευση και εκτέλεση του παρόντος Προεδρικού Δια¬ 
τάγματος. 

Αθήνα 1 Σεπτεμβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ 

ΕΜΠΟΡΙΚΗΣ ΝΑΥΤΙΛΙΑΣ ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 

ΣΤΑΥΡΟΣ ΑΡ. ΣΟΥΜΑΚΗΣ ΛΕΩΝΙΔΑΣ ΤΖΑΝΗΣ 

ΥΦΥΠ. ΟΙΚΟΝΟΜΙΚΩΝ 

ΝΙ.ΧΡΙΣΤΟΔΟΥΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.βί.ρτ 
β-ηπ3ίΙ: ην35 @ βί.ρΓ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 227 - Τ.Κ. 54100 (031) 423 956 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 4135 228 

5239 762 ΠΑΤΡΑ 

5248 141 Κορίνθου 327 -Τ.Κ. 262 23 (061)6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041)597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


4135 228 


(061) 6381 100 
(0651) 87215 

(0531) 22 858 
(041) 597449 
(0661)89 127/89 120 
(081) 396 223 


ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ , β λ 


- Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 


Κ.Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ 3512 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

























